***Biztos kezdet Gyerekház***

***Kápolna Község Roma Nemzetiségi Önkormányzata***

A Kápolna Község Roma Nemzetiségi Önkormányzata 2017. december 11-i hatállyal egy újabb nyertes pályázatot tudhat magáénak.

Ekkor kaptuk az értesítést, hogy a korábban beadott pályázatunk támogatást nyert.

***,,EFOP-1.4.3-16-2016-00009 A kápolnai gyermekek esélynövelő programjának fejlesztése: Biztos kezdet Gyerekház kialakítása és működtetése” c.*** uniós támogatásból megvalósuló projekt keretében 39.950.154 Ft-ot kaptunk, hogy a szakmai tervben meghatározottakat teljes mértékben teljesíteni tudjuk.

A projekt céljai:

* a Biztos Kezdet Gyerekház szolgáltatásait igénybe vevő gyermekek óvodára való felkészülésének támogatása
* a várandós, ill. az óvodáskor alatti gyermeket nevelő anyák szociális-, életvezetési- és kommunikációs kompetenciájának fejlesztése
* az anyák gyermeknevelési ismereteinek bővítése
* az anya-gyermek kapcsolat fejlesztése
* a gyermekek egészséges fejlődésének, képességei kibontakozásának támogatása, készség- és képesség fejlesztés
* a hátrányos helyzetű gyermekek esélyeinek növelése

Elsősorban a településen élő, 3 év alatti, oktatási-nevelési intézménybe nem járó gyermekek és szüleik, ill. a településen élő gyermeket váró családokat várjuk.

A Biztos kezdet Gyerekház megnyitása után lehetőség lesz a következő tevékenységekre:

* a gyermekek állapotfelmérése: orvosi háttér, védőnői státuszvizsgálat megismerése, a gyermek képességeinek, fizikai fejlettségének felmérése
* gyerekekkel való rendszeres képesség-kibontakoztató foglalkozások lebonyolítása a szülők bevonásával, a szülőkkel partneri együttműködésben
* a gyermekek fejlődési elmaradásának, zavarainak szűrése
* együttműködés a település védőnőjével

A Biztos Kezdet Gyerekház 2018.június 01-én nyitja meg kapuit a polgármesteri hivatal mellett, a volt házasságkötő teremben.

Kerékgyártó Andrea

 mentor